SIRI จัดแคมเปญใหญ่ “รับมโหฬาร 20 เท่า” กระตุ้นยอดขายทั้งปีแตะ 3 หมื่นลบ.ตามเป้า
SIRI จัดแคมเปญใหญ่ "รับมโหฬาร 20 เท่า" ซื้อตอนนี้รับคืน 20 เท่าของมูลค่าเงินจองสูงสุด 5 ล้านบาท รวม 43 โครงการทั่วประเทศ หวังดันยอดขายทั้งปีแตะ 3 หมื่นลบ.ตามเป้า
SIRI จัดแคมเปญใหญ่ "รับมโหฬาร 20 เท่า" ซื้อตอนนี้รับคืน 20 เท่าของมูลค่าเงินจองสูงสุด 5 ล้านบาท รวม 43 โครงการทั่วประเทศ หวังดันยอดขายทั้งปีแตะ 3 หมื่นลบ.
8 ต.ค. 2562

นายอุทัย อุทัยแสงสุข ประธานผู้บริหารสายงานปฏิบัติการ บริษัท แสนสิริ จำกัด (มหาชน) หรือ SIRI เปิดเผยว่า บริษัทฯ เปิดตัวแคมเปญ “รับมโหฬาร 20 เท่า” ซื้อตอนนี้รับคืน 20 เท่าของมูลค่าเงินจอง สูงสุด 5 ล้านบาท ทั้งบ้านเดี่ยว ทาวน์โฮม และดีคอนโดพร้อมอยู่ครอบคลุมทุกระดับราคา รวม 43 โครงการทั่วประเทศ ในราคาเริ่มต้น 1.79 – 30 ล้านบาท เริ่มแคมเปญแล้ววันนี้ถึง 31 ธ.ค. 2562 วางเป้ายอดขายแคมเปญ 3,600 ล้านบาท ก้าวสู่เป้าหมายยอดขายทั้งปี 30,000 ล้านบาท
พร้อมมอบโปรโมชั่นสุดคุ้มที่คัดมาเหมาะกับความต้องการของลูกค้าทุกกลุ่ม ด้วยโปรโมชั่นเพื่อการย้ายเข้าอยู่บ้านหลังใหม่ พร้อมโปรโมชั่น ฟรี! ค่าใช้จ่ายวันโอนกรรมสิทธิ์  ฟรี! เครื่องใช้ไฟฟ้า ฟรี! เฟอร์นิเจอร์ และฟรี! แอร์ทั้งหลัง นอกจากนี้ยังร่วมกับสถาบันการเงินชั้นนำ มอบอัตราดอกเบี้ยพิเศษเฉพาะลูกบ้านแสนสิริที่โอนกรรมสิทธิ์ภายในปีนี้ อาทิ ผ่อนต่ำตล้านละ 1,000 บาท อัตราดอกเบี้ยเพียง 0.75% นาน 1 ปี หรือ ผ่อนต่ำล้านละ 2,800บาท อัตราดอกเบี้ยเพียง  1.88% คงที่นาน 2 ปี
สำหรับแคมเปญ “รับมโหฬาร 20 เท่า”ที่จัดขึ้นเพื่อกระตุ้นตลาดอสังหาริมทรัพย์ในช่วงไตรมาสสุดท้ายนี้จะนับเป็นการมอบประโยชน์สูงสุดให้ผู้ที่กำลังมองหาที่อยู่อาศัยใหม่คุณภาพบนทำเลศักยภาพทั้งในกรุงเทพฯ และต่างจังหวัด ที่จะตอบโจทย์ความต้องการของลูกค้าแต่ละกลุ่มได้อย่างตรงจุด ซึ่งเมื่อรวมกับการที่ลูกค้าให้การเชื่อมั่นในการออกแบบบ้านที่สามารถตอบโจทย์การอยู่อาศัยอย่างสมบูรณ์แบบ รวมถึง Sansiri Security หรือความปลอดภัยโดยเฉพาะการยกระดับความปลอดภัยผ่าน LIV-24 บริการดูแลความปลอดภัยจากศูนย์ควบคุมแบบเรียลไทม์ 24 ชั่วโมง ด้วยเทคโนโลยีเชื่อมต่อกับระบบรักษาความปลอดภัยและควบคุมอาคารเต็มรูปแบบแห่งแรกของวงการอสังหาฯไทย และการดูแลบริหารโครงการมาตรฐานสูงโดยพลัส พร็อพเพอร์ตี้
“มั่นใจว่าแคมเปญนี้จะได้รับการตอบรับที่ดีจากลูกค้าทั่วประเทศ ตามเป้าหมายที่วางไว้ 3,600 ล้านบาท ส่งให้บริษัทสามารถสร้างยอดขายรวมทั้งปีได้ 30,000 ล้านบาทตามเป้าหมายที่วางไว้” นายอุทัย กล่าว
ส่วนแนวโน้มตลาดอสังหาริมทรัพย์ปลายปี 2562 คาดว่าจะมีความต้องการมองหาที่อยู่อาศัยใหม่ จากการเติบโตในหน้าที่การงานและโบนัสหรือเงินพิเศษที่จะได้รับ ทั้งนี้ แสนสิริมองเห็นถึงเรียลดีมานต์ในที่อยู่อาศัยพร้อมเข้าอยู่ที่มีอยู่ต่อเนื่อง